b"\n_START_ARTICLE_\nMajse Aymo-Boot\n_START_PARAGRAPH_\nMajse Aymo-Boot (f\xc3\xb8dt 1974) er en dansk forfatter. Hun er uddannet fra Forfatterskolen 2000 og er redakt\xc3\xb8r p\xc3\xa5 Forlaget Basilisk. Hun har bl.a. publiceret i Ildfisken. Desuden har hun arbejdet p\xc3\xa5 DR's eksperimentelle radioprogram, Ultralyd. I 2005 sendte Ultralyd Swingers, hendes rapport fra det danske swinger-milj\xc3\xb8. Hun modtog i 2010 Statens tre\xc3\xa5rige arbejdslegat."